8 สิงหาคม 2567

ข่าวสั้นประชาสัมพันธ์

**SME D Bank รับเกียรติบัตรระดับสูงสุด “ดีเยี่ยม” จากสำนักงาน ป.ป.ท.**

**ผลการประเมินบริหารจัดการความเสี่ยงทุจริต โปร่งใส ตรวจสอบได้**

**ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank** รับมอบเกียรติบัตร ผลการประเมินความเสี่ยงการทุจริต ตามเกณฑ์ประเมินเชิงคุณภาพ “ระบบการบริหารจัดการความเสี่ยงทุจริต” Corruption Risk Management Systems (CRMS) ประจำปีงบประมาณ พ.ศ.2566 โดย สำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.) ประเมินจากโครงการที่ใช้จ่ายงบประมาณ ผ่านการจัดซื้อจัดจ้างที่มีมูลค่าสูงสุดขององค์กร ในโครงการ “การจัดหาผู้ให้บริการเช่าเครื่องคอมพิวเตอร์” โดย SME D Bank ได้รับผลการประเมินระดับสูงสุด “ดีเยี่ยม” (Excellent) จากตัวชี้วัดต่าง ๆ ได้แก่ แผนบริหารจัดการความเสี่ยงทุจริต ที่มีการกำหนดเกณฑ์ความเสี่ยง การจัดการความเสี่ยง และการเปิดข้อมูล กับผลการดำเนินการตามแผนบริหารจัดการความเสี่ยงการทุจริต ที่มีการรายงานผล การเปิดเผยข้อมูล และการบริหารจัดการเสี่ยงการทุจริต ทั้งนี้ การได้รับเกียรติบัตรระดับดีเยี่ยมดังกล่าว สะท้อนถึงการทำงานของ SME D Bank โดยเฉพาะการใช้จ่ายงบประมาณที่มีความโปร่งใส ตรวจสอบได้ อันเกิดจากคณะกรรมการ ผู้บริหาร และเจ้าหน้าที่ ร่วมใจกันขับเคลื่อนองค์กรและดำเนินงานภายใต้หลักธรรมาภิบาล